**Rámcová dohoda o poskytovaní reklamných služieb**

**na nákup inzertného priestoru na webových portáloch**

číslo: ................................

podľa § 269 ods. 2 zákona č. 513/1991 Zb. Obchodný zákonník v znení neskorších predpisov

a príslušných ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „rámcová dohoda”)

# Čl. I.

**Účastníci rámcovej dohody**

**Objednávateľ:**

**Názov: Slovenská inovačná a energetická agentúra**

**Sídlo:** Bajkalská 27, 827 99 Bratislava

**Štatutárny orgán:** JUDr. Svetlana Gavorová, generálna riaditeľka

**Právna forma**: Príspevková organizácia zriadená Ministerstvom hospodárstva rozhodnutím ministra hospodárstva Slovenskej republiky č. 63/1999 v znení nadväzujúcich rozhodnutí

**IČO:** 00002801

**DIČ:** 2020877749

**IČ DPH:** SK2020877749

**Bankové spojenie:** Štátna pokladnica

**IBAN:** SK6581800000007000062596

**BIC kód**: SPSRSKBA

**Vecne zodpovedná osoba:**  Stanislav Jurikovič

**Kontakt:** tel.:02 / 58 248 202

e- mail: stanislav.jurikovic@siea.gov.sk

(ďalej len „**Objednávateľ**“)

# a

**Poskytovateľ:**

**Obchodné meno:**

**Sídlo:**

**Právna forma:**

**IČO:**

**DIČ:**

**IČ DPH:**

**Bankové spojenie:**

**IBAN:**

**BIC kód:**

**Zastúpený:**

**Kontakt:** tel.:

e-mail:

(ďalej len „**Poskytovateľ**”)

(ďalej spolu tiež „**účastníci rámcovej dohody**“ alebo osobitne „**účastník rámcovej dohody**“**)**

**Preambula**

Táto rámcová dohoda je výsledkom verejného obstarávania, zákazky zadávanej podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, ktorú vyhlásil objednávateľ pod číslom NZ 1917 a ponuky poskytovateľa.

# Čl. II.

**Predmet rámcovej dohody**

1. Predmetom tejto rámcovej dohody je rámcová úprava vzájomných vzťahov medzi Objednávateľom a Poskytovateľom po dobu právnej záväznosti tejto rámcovej dohody, pri poskytovaní služieb v rozsahu a v predpokladanom množstve, uvedených v Prílohe č. 1 tejto rámcovej dohody, ktorá je jej neoddeliteľnou súčasťou.
2. Účastníci rámcovej dohody sa výslovne dohodli, že službami pre potreby tejto rámcovej dohody sa rozumie najmä povinnosť Poskytovateľa zabezpečiť inzertný priestor na webových portáloch pre 25 PR článkov s vlastným redakčným obsahom, ktorý poskytne Objednávateľ Poskytovateľovi. Uverejnenie inzercie na webových portáloch musí byť zabezpečené na webových portáloch, ktoré sa v TOP 10 hodnotených webových portálov (hodnotenie návštevnosti a čítanosti webových portálov). Objednávateľ predpokladá, že z celkového počtu 25 PR článkov bude pre potreby Operačného programu Kvalita životného prostredia („OP KŽP“) využitých 10 PR článkov a pre potreby Národného projektu ZIVSE – Inovujme.sk („NP ZIVSE“) v rámci OP Výskum a inovácie („OP VaI“) bude využitých 15 PR článkov.

Zabezpečenie inzertného priestoru na webových portáloch podľa predchádzajúcej vety je Poskytovateľ oprávnený vykonať len na základe doručenej písomnej objednávky Objednávateľa.

1. Objednávateľ sa za poskytnutie služieb zaväzuje zaplatiť Poskytovateľovi cenu spôsobom a vo výške podľa čl. VIII., Prílohy č. 1 a čl. IX. tejto rámcovej dohody.

# Čl. III.

**Miesto a čas plnenia**

1. Účastníci rámcovej dohody sa výslovne dohodli, že miesto poskytnutia služby, termín a čas poskytnutia služby si dohodnú v samostatnej objednávke, a to na základe aktuálnych potrieb a požiadaviek Objednávateľa.

# Čl. IV.

**Spôsob poskytnutia služieb**

1. Účastníci rámcovej dohody sa výslovne dohodli, že poskytovanie služieb sa bude uskutočňovať na základe samostatných písomných objednávok doručených Objednávateľom Poskytovateľovi najneskôr 7 pracovných dní pred termínom uverejnenia inzercie a potvrdených podľa bodu 3 tohto článku rámcovej dohody. Objednávateľ je oprávnený objednávky zasielať elektronickou poštou na adresu Poskytovateľa uvedenú v záhlaví tejto rámcovej dohody.
2. Objednávka musí obsahovať odvolávku na túto rámcovú dohodu a presné vymedzenie požadovanej služby, a to uvedením jej druhu a množstva, určením konkrétneho miesta poskytnutia služby, požadovaného termínu a času, do ktorého sa má služba poskytnúť, prípadne ďalších konkrétnych a špecifických údajov. Objednávky bude vyhotovovať Objednávateľ priebežne a podľa jeho aktuálnych potrieb.
3. Poskytovateľ sa zaväzuje bezodkladne po doručení objednávky potvrdiť elektronickou poštou na adresu Objednávateľa uvedenú v záhlaví tejto rámcovej dohody jej prijatie, najneskôr 3 pracovné dni pred termínom uverejnenia inzercie.
4. Po potvrdení prijatia objednávky Objednávateľ elektronickou poštou doručí Poskytovateľovi redakčné spracovanie inzercie, a to najneskôr 2 pracovné dni pre termínom uverejnenia inzercie.
5. Poskytovateľ sa zaväzuje, že poskytne Objednávateľovi služby riadne a včas podľa Objednávateľom dodaných podkladov a textov a za podmienok dohodnutých v tejto rámcovej dohode ako aj v jednotlivých objednávkach vystavených na základe tejto rámcovej dohody.
6. Poskytovateľ je pri poskytovaní služieb v zmysle a za podmienok uvedených v tejto rámcovej dohode viazaný v dohodnutom rozsahu pokynmi Objednávateľa. Poskytovateľ je povinný upozorniť Objednávateľa bez zbytočného odkladu na nevhodnú povahu pokynov daných mu Objednávateľom, ak Poskytovateľ mohol túto nevhodnosť zistiť pri vynaložení odbornej starostlivosti.
7. Účastníci rámcovej dohody sa zaväzujú písomne si oznamovať všetky skutočnosti, ovplyvňujúce poskytovanie služieb po stránke obsahovej a termínovej.
8. Nedodržanie záväzku Poskytovateľa poskytnúť služby v dohodnutom množstve, kvalite, mieste, termíne a čase budú účastníci rámcovej dohody považovať za podstatné porušenie tejto rámcovej dohody (v zmysle § 345 Obchodného zákonníka).

# Čl. V.

**Povinnosti Poskytovateľa**

1. Poskytovateľ sa zaväzuje zabezpečiť inzertný priestor na webových portáloch podľa požiadaviek Objednávateľa.
2. Poskytovateľ sa zaväzuje:
3. poskytovať služby na kvalitnej a profesionálnej úrovni v zmysle a za podmienok uvedených v tejto rámcovej dohode,
4. poskytnúť služby riadne a včas, s odbornou starostlivosťou, v požadovanej kvalite, v súlade s požiadavkami všeobecne záväzných právnych predpisov platných v SR, ktoré sa na poskytované služby vzťahujú a v zmysle a za podmienok dohodnutých v tejto rámcovej dohode,
5. pri zariaďovaní požadovanej služby konať s potrebnou odbornou starostlivosťou podľa pokynov Objednávateľa,
6. chrániť záujmy Objednávateľa súvisiace s poskytovaním služieb podľa tejto rámcovej dohody a oznámiť mu všetky okolnosti, ktoré môžu mať vplyv na zmenu jeho príkazov, resp. požiadaviek,
7. pri poskytovaní služieb dbať na záujmy a dobré meno Objednávateľa a konať v súlade so záujmami Objednávateľa, ktoré sú mu známe,
8. dbať na to, aby jeho činnosť podľa tejto rámcovej dohody bola maximálne účelná a hospodárna,
9. bezodkladne po zistení písomne upovedomiť Objednávateľa o všetkých prekážkach poskytovania služieb a navrhnúť mu možnosti odstránenia týchto prekážok a ak ich nie je možné odstrániť, navrhnúť zmenu služieb,
10. dodržiavať všetky pokyny Objednávateľa k poskytovaniu služieb a na požiadane informovať Objednávateľa o priebehu poskytovania služieb podľa tejto rámcovej dohody.
11. Pokiaľ Poskytovateľ poverí plnením záväzku, alebo jeho časti, vyplývajúceho z tejto rámcovej dohody tretiu stranu (subdodávateľa), má Poskytovateľ voči Objednávateľovi rovnakú zodpovednosť za plnenie záväzku, ako aj za prípadné škody, náklady a únik dôverných informácií spôsobený treťou stranou, ako keby tieto záväzky plnil sám.
12. V prípade použitia subdodávateľov pri plnení tejto rámcovej dohody Poskytovateľ oznámi Objednávateľovi údaje o subdodávateľoch, ktorí sa budú podieľať na plnení tejto rámcovej dohody.
13. Poskytovateľ je v prípade použitia subdodávateľov pri plnení tejto rámcovej dohody povinný Objednávateľovi oznámiť akúkoľvek zmenu údajov o subdodávateľoch tejto rámcovej dohody, a to bezodkladne. Uvedené platí aj v prípade rozšírenia počtu subdodávateľov Poskytovateľa. Poskytovateľ je oprávnený vykonať zmenu subdodávateľa až po doručení súhlasu zo strany Objednávateľa. Poskytovateľ pri výbere subdodávateľa musí postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.

# Čl. VI.

**Povinnosti Objednávateľa**

1. Objednávateľ sa zaväzuje zaplatiť Poskytovateľovi za realizáciu predmetu tejto rámcovej dohody cenu v súlade s čl. VIII., Prílohou č. 1 a čl. IX. tejto rámcovej dohody.
2. Objednávateľ sa zaväzuje poskytnúť včasné a kompletné informácie a podklady pre zabezpečenie poskytnutia služieb v zmysle a za podmienok uvedených v tejto rámcovej dohode, bezodkladne informovať Poskytovateľa o prípadných zmenách pri objednávaní poskytovania služieb.

# Čl. VII.

**Sankcie**

1. V prípade, že Poskytovateľ nedodrží termín poskytnutia služieb môže si Objednávateľ uplatniť voči Poskytovateľovi zmluvnú pokutu vo výške odmeny za zabezpečenie jedného inzertného priestoru. Zaplatením zmluvnej pokuty nie je dotknutý nárok Objednávateľa na náhradu škody, pričom zmluvná pokuta sa nezapočítava na úhradu škody, ktorá by Objednávateľovi vznikla porušením zmluvných povinností Poskytovateľa.
2. V prípade omeškania Objednávateľa s úhradou faktúry môže si Poskytovateľ uplatniť voči Objednávateľovi úrok z omeškania v sadzbe podľa § 369a Obchodného zákonníka v spojení s § 1 nariadenia vlády Slovenskej republiky č. 21/2013 Z. z., ktorým sa vykonávajú niektoré ustanovenia Obchodného zákonníka v znení neskorších predpisov.

# Čl. VIII.

**Doba trvania rámcovej dohody a zmluvná cena**

1. Táto rámcová dohoda sa uzatvára na dobu určitú, a to na obdobie odo dňa nadobudnutia účinnosti tejto rámcovej dohody do 31.12.2018 alebo do vyčerpania zmluvnej ceny       EUR bez DPH. K tejto cene bude pripočítaná 20 % DPH vo výške       EUR. Celková cena rámcovej dohody vrátane DPH je dohodnutá vo výške       EUR. Zmluvná cena sa považuje za vyčerpanú aj v prípade, ak výška zostatku nevyčerpanej zmluvnej ceny už nebude postačovať na úhradu služieb podľa tejto rámcovej dohody.
2. Konečná zmluvná cena je v mene EURO a je stanovená v súlade so zákonom č. 18/1996 Z. z. o cenách v znení neskorších predpisov a vyhláškou MF SR č. 87/1996 Z. z. v znení neskorších predpisov, ktorou sa vykonáva zákon o cenách v platnej mene a vyplýva zo súťažnej ponuky predloženej Poskytovateľom. V cene budú zahrnuté všetky náklady súvisiace s plnením záväzku Poskytovateľa podľa tejto rámcovej dohody.
3. Cena za plnenie predmetu tejto rámcovej dohody podľa bodu 1 tohto článku je záväzná počas celej doby platnosti tejto rámcovej dohody. K zmene ceny môže dôjsť len v prípade zmeny daňových predpisov. Na zmenu ceny Poskytovateľ vopred upozorní Objednávateľa písomnou formou. K zmene ceny môže dôjsť iba na základe dodatku k tejto rámcovej dohode, podpísaného oboma účastníkmi rámcovej dohody. Zmena ceny z iného dôvodu počas trvania tejto rámcovej dohody nie je prípustná.
4. V prípade, ak Poskytovateľ ku dňu uzavretia tejto rámcovej dohody nie je platiteľom DPH, avšak po jej podpise sa ním stane, nemá nárok na zvýšenie ceny o hodnotu DPH.

# Čl. IX.

**Platobné podmienky a fakturácia**

1. Objednávateľ neposkytuje preddavok ani zálohovú platbu.
2. Cena vo výške podľa čl. VIII. bod 1 tejto rámcovej dohody je dojednaná ako maximálna. Garantovaná jednotková cena je uvedená v Prílohe č. 1 tejto rámcovej dohody a je pre Poskytovateľa služby záväzná počas celej doby trvania tejto rámcovej dohody. Poskytovateľovi bude odmena uhrádzaná na základe faktúr vystavených k jednotlivým písomným objednávkam, a to bezhotovostným prevodom na jeho účet. Splatnosť faktúry je 30 kalendárnych dní odo dňa doručenia faktúry Objednávateľovi. Účastníci rámcovej dohody sa dohodli, že dohodnutá doba splatnosti faktúry sa neprieči dobrým mravom, je v súlade so zásadami poctivého obchodného styku a nie je v hrubom nepomere k právam a povinnostiam vyplývajúcim z tejto rámcovej dohody.
3. V prípade oneskorenej úhrady faktúry je Poskytovateľ oprávnený účtovať Objednávateľovi úrok z omeškania v súlade s nariadením vlády č. 21/2013 Z. z., ktorým sa vykonávajú niektoré ustanovenia Obchodného zákonníka.
4. Každá faktúra musí obsahovať všetky náležitosti v súlade s platnými právnymi predpismi Slovenskej republiky, špecifikáciu poskytnutých služieb a fakturovanej sumy a musí byť vystavená v súlade s touto rámcovou dohodou.
5. Pokiaľ faktúra nebude obsahovať všetky náležitosti v zmysle platných právnych predpisov SR, prípadne po obsahovej stránke nebude úplná, Objednávateľ si vyhradzuje právo takúto faktúru vrátiť Poskytovateľovi na prepracovanie. Objednávateľ v takomto prípade nie je povinný faktúru uhradiť a je oprávnený túto faktúru vrátiť Poskytovateľovi v lehote jej splatnosti a požadovať vystavenie novej alebo opravenej faktúry. Nová lehota splatnosti faktúry začína plynúť odo dňa doručenia novej, resp. opravenej faktúry Objednávateľovi. Účastníci rámcovej dohody sa dohodli, že táto doba sa nebude považovať za dobu omeškania zo strany Objednávateľa so zaplatením ceny za služby a Poskytovateľ nemá po túto dobu nárok na úrok z omeškania voči Objednávateľovi, t. j. po túto dobu nie je Objednávateľ v omeškaní a Poskytovateľ nemá nárok na úrok z omeškania v zmysle čl. VII. bod 2 tejto rámcovej dohody.

# Čl. X.

**Mlčanlivosť**

1. Poskytovateľ sa zaväzuje, že nebude bez predchádzajúceho súhlasu Objednávateľa poskytovať akékoľvek informácie týkajúce sa spolupráce s Objednávateľom tretej osobe, s výnimkou:
   1. ak je to nevyhnutné pre riadne plnenie predmetu tejto rámcovej dohody (napr. subdodávateľom),
   2. ak ide o povinnosť uloženú zákonom, hlavne informácie o predmete spolupráce, výške finančných plnení a rozpočtov.
2. Účastníci rámcovej dohody sa dohodli, že všetky skutočnosti, plány, nápady týkajúce sa Objednávateľa a nových výrobkov, respektíve služieb, tvoria obchodné tajomstvo Objednávateľ a Poskytovateľ sa zaväzujú o tomto obchodnom tajomstve dodržiavať mlčanlivosť.
3. Za porušenie povinnosti zachovávať mlčanlivosť podľa tohto článku rámcovej dohody sa nepovažuje ich poskytnutie príslušným štátnym orgánom, pokiaľ to vyplýva zo všeobecne záväzného právneho predpisu, použitie potrebných informácií alebo dokumentov v prípadných súdnych, rozhodcovských, správnych a iných konaniach ohľadom práv a povinností vyplývajúcich z tejto rámcovej dohody, ako aj ich použitie, pokiaľ sa stali verejne známymi alebo zverejnenie tejto zmluvy v Centrálnom registri zmlúv vedenom Úradom vlády SR v súlade s príslušnými právnymi predpismi. Povinnosť účastníkov rámcovej dohody zachovávať mlčanlivosť nie je časovo obmedzená a trvá i po zániku tejto rámcovej dohody.

# Čl. XI.

**Zánik rámcovej dohody**

1. Rámcová dohoda zaniká:
2. uplynutím času, na ktorý bola uzatvorená,
3. vyčerpaním celkovej zmluvnej ceny uvedenej v bode 1 tohto článku,
4. písomnou dohodou účastníkov rámcovej dohody,
5. výpoveďou,
6. odstúpením od rámcovej dohody, pričom každý z účastníkov rámcovej dohody je oprávnený odstúpiť od tejto rámcovej dohody pri podstatnom porušení zmluvnej povinnosti druhým účastníkom rámcovej dohody (napr. vyúčtovanie vyššej ceny za poskytnuté služby ako je dohodnutá, nedodržanie záväzku Poskytovateľa poskytnúť služby dohodnutým spôsobom, v dohodnutom množstve, kvalite, mieste, termíne a čase a pod.) alebo keď sa pre druhého účastníka rámcovej dohody stalo splnenie podstatných zmluvných povinností úplne nemožným.
7. Právo odstúpiť od tejto rámcovej dohody má ktorýkoľvek z účastníkov rámcovej dohody v prípade podstatného porušenia rámcovej dohody. Za podstatné porušenie rámcovej dohody zo strany Poskytovateľa sa považuje porušenie povinnosti podľa čl. IV. bod 3, čl. IV. bod 6, čl. V. bod 1, čl. V. bod 2 písm. b) a písm. h), čl. V. bod 4 a 5. Za podstatné porušenie zmluvy zo strany Objednávateľa sa považuje, ak bude Objednávateľ v omeškaní s úhradou faktúry viac ako 60 dní.
8. Objednávateľ má právo odstúpiť od tejto rámcovej dohody aj v zmysle čl. XII. tejto rámcovej dohody.
9. Právne účinky odstúpenia od tejto rámcovej dohody nastávajú dňom doporučeného doručenia jeho písomného vyhotovenia druhému účastníkovi rámcovej dohody. Odstúpenie od zmluvy sa považuje za doručené prevzatím alebo odmietnutím prevzatia zásielky, a ak ich zmluvná strana neprevezme na adrese uvedenej v rámcovej dohode, alebo na korešpondenčnej adrese písomne oznámenej zmluvnej strane, považujú sa písomnosti za doručené tretím dňom od uloženia zásielky na pošte; v prípade, ak zásielku nemožno na adrese podľa tohto bodu doručiť z dôvodu „Adresát neznámy“, považuje sa zásielka za doručenú dňom jej vrátenia odosielateľovi.
10. Rámcovú dohodu je možné ukončiť výpoveďou, a to aj bez udania dôvodu. Výpovedná lehota je jeden (1) mesiac a začína plynúť prvým dňom kalendárneho mesiaca nasledujúceho po mesiaci, v ktorom bola výpoveď doručená. Na doručovanie výpovede sa primerane použije ustanovenie bodu 5 tohto článku rámcovej dohody.

# Čl. XII.

**Konflikt záujmov**

1. Poskytovateľ podpisom tejto rámcovej dohody vyhlasuje, že mu nie sú známe žiadne skutočnosti, ktoré vykazujú znaky konfliktu záujmov, najmä by mohli narušiť alebo obmedziť hospodársku súťaž, porušiť princíp transparentnosti a princíp rovnakého zaobchádzania, ovplyvniť výsledok alebo priebeh verejného obstarávania, alebo iným spôsobom ovplyvniť ekonomický záujem verejného obstarávateľa. V prípade, ak Objednávateľ zistí, a to aj dodatočne počas platnosti tejto rámcovej dohody, že v procese verejného obstarávania došlo ku konfliktu záujmov, Objednávateľ je oprávnený okamžite odstúpiť od rámcovej dohody a má nárok na zaplatenie zmluvnej pokuty vo výške celkového plnenia rámcovej dohody. Zmluvnú pokutu je Poskytovateľ povinný zaplatiť do 15 dní odo dňa doručenia výzvy na zaplatenie zmluvnej pokuty. Odstúpením od rámcovej dohody nie je dotknutý nárok na zaplatenie zmluvnej pokuty. Objednávateľ má nárok na náhradu škody popri plnom nároku na zmluvnú pokutu (nezapočítateľná zmluvná pokuta).

# Čl. XIII.

**Osobitné ustanovenia**

1. V prípade, ak bude zákazka financovaná z prostriedkov Európskych štrukturálnych a investičných fondov (ďalej len „EŠIF“), resp. refundovaná z prostriedkov EŠIF, je Poskytovateľ povinný strpieť výkon kontroly, auditu a overovania oprávnenými orgánmi a inštitúciami, ktoré budú súvisieť s predmetom tejto rámcovej dohody a tiež je povinný poskytnúť oprávneným osobám všetku potrebnú súčinnosť.

# Čl. XIV.

**Záverečné ustanovenia**

1. Rámcovú dohodu je možné meniť výlučne vo forme písomných očíslovaných dodatkov podpísaných oboma účastníkmi rámcovej dohody.
2. Všetky sporné otázky budú účastníci rámcovej dohody riešiť prednostne vzájomnou dohodou. V prípade, ak ku vzájomnej dohode nedôjde, spor bude riešený pred vecne a miestne príslušným súdom v Slovenskej republike.
3. Rámcová dohoda je vyhotovená v troch rovnopisoch s platnosťou originálu, z ktorých dve vyhotovenia obdrží pri podpise Objednávateľ a jedno vyhotovenie obdrží Poskytovateľ.
4. Táto rámcová dohoda je povinne zverejňovanou zmluvou v súlade s § 47a zákona č. 40/1964 Zb. Občiansky zákonník v znení neskorších predpisov. Poskytovateľ súhlasí so zverejnením tejto rámcovej dohody vrátane jej príloh bez vynechania ktorejkoľvek časti jej textu.
5. Táto rámcová dohoda nadobúda platnosť dňom jej podpísania oboma účastníkmi rámcovej dohody a účinnosť dňom nasledujúcim po dni jej zverejnenia v Centrálnom registri zmlúv Úradu vlády Slovenskej republiky.
6. Ak niektoré ustanovenia tejto rámcovej dohody nie sú celkom alebo sčasti účinné alebo neskôr stratia účinnosť, nie je tým dotknutá platnosť ostatných ustanovení. Namiesto neúčinných ustanovení a na vyplnenie medzier sa použije úprava, ktorá, pokiaľ je to právne možné, sa čo najviac približuje zmyslu a účelu neúčinného ustanovenia a/alebo tejto rámcovej dohody, pokiaľ pri uzatváraní tejto rámcovej dohody brali účastníci rámcovej dohody túto otázku do úvahy.
7. Právne vzťahy touto rámcovou dohodou bližšie neupravené sa riadia ustanoveniami Obchodného zákonníka a ostatných všeobecne záväzných právnych predpisov platných a účinných v Slovenskej republike.
8. Neoddeliteľnou súčasťou tejto rámcovej dohody sú nasledovné prílohy:
   * Príloha č. 1 – Podrobný rozpočet
   * Príloha č. 2 – Výpis z obchodného/živnostenského/iného profesijného registra Poskytovateľa

V Bratislave, dňa V      , dňa

Za Objednávateľa: Za Poskytovateľa:

....................................................................... ...........................................................

**Slovenská inovačná a energetická agentúra**

JUDr. Svetlana Gavorová

generálna riaditeľka